Billy Elliot

Billy Elliot 2000ko Stephen Daldry ingeles zinema zuzendariaren drama film bat da. Bertan, Jamie Bell, Julie Walters, Gary Lewis eta Jamie Draven aktoreek antzeztu zuten. Oscar Sarieterako hiru izendapen jaso zituen, nahiz eta bat bera ere irabazi ez izan. Urrezko Globo Sarietarako bi izendapen jaso zituen. BAFTA Sarieterako ere 13 izendapen jaso eta bi sari irabazi zituen.

 Argumentua 

Ingalaterrako ipar-ekialdeko Durham konderrian, 1984-1985eko Erresuma Batuko meatzarien greba garaian. Meatzari eta poliziaren artean istiluak piztu dira: lehenbizikoen artean Tony (Jamie Draven) eta aita (Gary Lewis) dabiltza. Billy (Jamie Bell), familiako seme txikiena, boxeoa ikasten ari da: hanka-joko bikaina duen arren, ez du batere ukabilkada onik. Egun batez, gimnasiora doala, Wilkinson andrearen (Julie Walters) ballet ikastaroei so geratu da: izaera zorrotzeko emakume horrek bere ikastaroan parte hartzera gonbidatu du. Hortik aurrera, haren grina eta bizipoz guztia dantza egitea da, baina horrek bere familia zein adin bereko mutikoekin arazoak dakarzkio, jarduera horri neska edo gay kontua baiteritzote.

 Aktoreak 
 Jamie Bell: Billy Elliot
 Julie Walters: Georgia Wilkinson
 Gary Lewis: Jackie Elliot
 Jamie Draven: Tony Elliot
 Jean Heywood: amona
 Stuart Wells: Michael Caffrey
 Nicola Blackwell: Debbie Wilkinson
 Colin Maclachlan: Tom Wilkinson
 Billy Fane: Braithwaite jauna
 Janine Blirkett: Jenny Elliot
 Adam Cooper: Billy Elliot, 25 urterekin
 Merryn Owen: Michael Caffrey, 25 urterekin
 Stephen Mangan: Crane medikua

 Kanpo estekak 
 Billy Elliot filmaren IMDBko fitxa irakurgai 
 Billy Elliot filmaren trailer edo iragarkia ikusgai 

Kategoria:Stephen Daldryk zuzendutako filmak
Kategoria:Erresuma Batuko filmak
Kategoria:Drama filmak
Kategoria:Dantzari buruzko filmak
Kategoria:Aita-semeen harremanei buruzko filmak
Kategoria:Aiton-amonen eta biloben harremanei buruzko filmak
Kategoria:Langile mugimenduari buruzko filmak
Kategoria:Ingalaterran girotutako filmak
Kategoria:2000ko filmak
Kategoria:BAFTA film saridunak